3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์ของบริษัทร่วมและบริษัทย่อย

  ประกอบด้วย 2 ส่วน คือ

-   การเป็นตัวแทนซื้อสื่อโฆษณา

-   การผลิตงานโฆษณา ได้แก่ การผลิตวัสดุโฆษณาทางสิ่งพิมพ์, การผลิตภาพยนตร์ทางโทรทัศน์,
    การผลิตสปอตโฆษณาทางวิทยุ และการผลิตวัสดุโฆษณาทางสื่ออื่น ๆ

    1.  กลยุทธ์ทางการตลาดของบริษัทร่วมและบริษัทย่อย

(1) กลยุทธ์ทางการตลาดของบริษัทร่วมและบริษัทย่อย

  บริษัทพยายามสร้างสรรค์งานโฆษณาที่มีความโดดเด่นเฉพาะตัวและทรงพลัง
  เพื่อสร้างภาพลักษณ์ที่ดีของตรายี่ห้อสินค้าและ/หรือบริการนั้น
  ๆโดยให้เข้าถึงกลุ่มลูกค้าเป้าหมายอย่างมีประสิทธิภาพในต้นทุนที่ประหยัด
  แผนการสื่อสารทางการตลาดยังต้องมีประสิทธิภาพเหนือชั้น
  และครอบคลุมทุกแง่มุมของการตลาดในยุคปัจจุบัน เพื่อบรรลุวัตถุประสงค์ดังกล่าว
  บริษัทได้ให้ความสำคัญใน 2 ปัจจัยหลักในการวางแผนการสื่อสารทางการตลาดดังนี้

1.  การวิเคราะห์พฤติกรรมในการตัดสินใจซื้อสินค้าและ/หรือบริการของผู้บริโภคที่เป็นกลุ่มเป้าหมายหลัก
    ตลอดจนการพิจารณาถึงปัจจัยที่มีผลกระทบต่อขบวนการตัดสินใจ
    เพื่อนำมาประกอบการพิจารณาและวางกลยุทธ์ในแผนการสื่อสารทางการตลาดให้กับลูกค้า
    ทั้งนี้เรามี 5 ขั้นตอนในการทำงานเริ่มต้นด้วย การเรียนรู้ ตามมาด้วยการทำความเข้าใจ
    จุดประกายแนวความคิด หยั่งถึงและตกแต่งแนวความคิดให้เข้าถึงผู้บริโภค และท้ายที่สุด คือ
    การทำให้ความคิดนั้นเจริญงอกงามและส่งผลที่ดีต่อธุรกิจของลูกค้าของเรา

2.  การพัฒนาบุคลากรทุกระดับอย่างต่อเนื่อง รวมทั้งพยายามสร้างความ
    สัมพันธ์อย่างใกล้ชิดกับลูกค้าของบริษัท บริษัทเจ้าของสื่อโฆษณาต่าง ๆ และบริษัทโฆษณาอื่น ๆ
    อย่างสม่ำเสมอ

  กลุ่มลูกค้าเป้าหมายของบริษัทร่วมและบริษัทย่อยจะมีทั้งลูกค้าประเภท ธุรกิจการค้า
  ธุรกิจอสังหาริมทรัพย์ ธุรกิจอุตสาหกรรม ธุรกิจบริการ
  โดยลูกค้ารายใหญ่ต้องไม่เป็นลูกค้าที่มีลักษณะการประกอบธุรกิจ

  เช่นเดียวกับลูกค้าเดิมที่มีอยู่ในปัจจุบัน

การจำหน่ายและช่องทางการจำหน่ายของบริษัทร่วมและบริษัทย่อย ดังนี้

ช่องทางการจำหน่ายของบริษัทฯ สามารถจำแนกได้ 3 ทาง

1) แข่งขันเสนอผลงานเพื่อคัดเลือก

โดยทั่วไปบริษัทโฆษณาจะได้รับเชิญเข้าร่วมเสนอผลงานให้กับลูกค้าครั้งละหลาย ๆ บริษัท
ซึ่งบริษัทแต่ละบริษัทก็จะทำแผนการสื่อสารทางการตลาดเสนอให้ลูกค้า
หากเป็นที่พอใจก็จะได้รับคัดเลือกให้เป็นผู้ผลิตและวางแผนการโฆษณาให้กับลูกค้านั้น ๆ

2) จากผลงานที่ปรากฎและการแนะนำของลูกค้าตลอดจนสัมพันธภาพส่วนตัวของผู้บริหาร

บริษัทฯ ดำเนินธุรกิจงานโฆษณามานานกว่า 20 ปี
มีผลงานโฆษณาเป็นที่ยอมรับอย่างกว้างขวางประกอบกับผู้บริหารบริษัทมีความรู้ความสามารถ
และมีสัมพันธภาพที่ดีกับบุคลากรในแวดวงธุรกิจต่าง ๆ เป็นอย่างดี
จึงมีส่วนเสริมให้ฐานลูกค้ากว้างขึ้น

3) ลูกค้าที่แนะนำจากหุ้นส่วนในต่างประเทศ

(2) ภาวะอุตสาหกรรมและการแข่งขันของบริษัทร่วมและบริษัทย่อย

  ปัจจุบันบริษัทโฆษณาในประเทศไทยมีมากราย ทั้งที่เป็นบริษัทคนไทย บริษัทข้ามชาติ
  และบริษัทร่วมทุนระหว่างไทยและต่างประเทศ
  โดยที่บริษัทข้ามชาติและบริษัทร่วมทุนจะมีศักยภาพในการแข่งขันสูงกว่า
  ทั้งนี้เนื่องจากมีภาพพจน์ที่ดีกว่าและมีฐานลูกค้าระดับสากลที่เป็นเครือข่ายจากต่างประเทศมาใช้บริการส่วนหนึ่ง
  นอกจากนี้ยังจะได้รับข่าวสารและเทคโนโลยีทางการตลาดใหม่ ๆ จากต่างประเทศอยู่ตลอดเวลา
  ปัจจัยแห่งความสำเร็จของธุรกิจโฆษณา คือ
  การแข่งขันในด้านของการสร้างงานโฆษณาที่สามารถเข้าถึงกลุ่มลูกค้าเป้าหมายได้อย่างมีประสิทธิภาพ
  และการบริหารสื่อโฆษณาอย่างมีประสิทธิผล

  ปัจจุบันสภาพการแข่งขันภายในอุตสาหกรรมโฆษณานั้นค่อนข้างรุนแรง
  ส่งผลให้บริษัทโฆษณาต้องแข่งขันกันลดค่านายหน้าและค่าบริการลง

  บริษัทโฆษณาขนาดเล็กและขนาดปานกลางมีลูกค้าค่อนข้างจำกัด
  คือมีลูกค้าเกือบทั้งหมดเป็นลูกค้าภายในประเทศที่มีขนาดเล็กและขนาดปานกลางเท่านั้น
  โอกาสที่จะแข่งขันชิงลูกค้าขนาดใหญ่ที่มีงบโฆษณามาก ๆ
  รวมทั้งลูกค้าที่เป็นเครือข่ายของบริษัทข้ามชาติจะมีน้อยเพราะปัญหาการขาดแคลนบุคลากรที่มีประสบการณ์สูง
  และเทคโนโลยีทางการตลาดที่ทันสมัย
  รวมทั้งมีปัจจัยเรื่องชื่อเสียงและประสบการณ์ในเชิงธุรกิจซึ่งจะเป็นอุปสรรคที่สำคัญของธุรกิจโฆษณาขนาดเล็กและขนาดกลางที่จะแข่งขันกับธุรกิจโฆษณาขนาดใหญ่

  นอกจากนี้ยังมีการแข่งขันตั้งบริษัทที่ให้บริการซื้อสื่อโฆษณาให้แก่ลูกค้าทั่วไปโดยบริษัทดังกล่าวเป็นบริษัทเครือข่ายของบริษัทตัวแทนโฆษณาขนาดใหญ่ในต่างประเทศ
  ทำให้บริษัทโฆษณาขนาดเล็กและบริษัทตัวแทนที่ไม่ได้เข้าร่วมเครือข่าย เสียเปรียบในการแข่งขัน
  โดยเฉพาะอย่างยิ่งค่าบริการที่บริษัทให้บริการซื้อสื่อโฆษณาดังกล่าวเสนอต่อลูกค้านั้นต่ำกว่าค่าบริการของบริษัทโฆษณาทั่วไปเป็นอย่างมาก

  อนึ่งธุรกิจโฆษณาขนาดใหญ่ยังได้เปรียบบริษัทขนาดกลางและขนาดเล็กอีกประการหนึ่งคือ
  ธุรกิจโฆษณาขนาดใหญ่ภายในประเทศจะมีเพียง 10 กว่าราย
  และแต่ละรายก็มีลูกค้าขนาดใหญ่ในแต่ละประเภทสินค้าและบริการเกือบครบถ้วน
  ซึ่งก็จะทำให้ไม่อาจแย่งชิงลูกค้าขนาดใหญ่ระหว่างกันได้
  เนื่องจากลูกค้าประเภทเดียวกันมักไม่ใช้บริการจากบริษัทโฆษณารายเดียวกัน
  เว้นแต่ลูกค้าจะเปลี่ยนบริษัทโฆษณาเนื่องจากบริษัทแม่ในต่าง ประเทศเปลี่ยนบริษัทโฆษณา
  ซึ่งก็จะส่งผลให้บริษัทในเครือข่ายทั่วโลกต้องเปลี่ยนบริษัทโฆษณาให้เป็นรายเดียวกันกับของบริษัทแม่
  เพื่อให้กลยุทธ์ทางด้านการโฆษณาและการ ตลาดเป็นไปในแนวเดียวกัน
  ส่วนบริษัทโฆษณาขนาดใหญ่รายใหม่ที่จะเข้ามาสู่อุตสาหกรรมนี้คงมีน้อยมาก
  เนื่องจากบริษัทโฆษณาขนาดใหญ่มักจะเป็นบริษัทในเครือ ข่ายของธุรกิจโฆษณาระดับโลก
  หรือเป็นบริษัทร่วมทุนระหว่างธุรกิจโฆษณาที่มีชื่อเสียงในประเทศกับธุรกิจโฆษณาระดับโลก
  ซึ่งได้เข้ามาในอุตสาหกรรมนี้แทบทั้งสิ้นแล้ว

2.3.3 การจัดหาผลิตภัณฑ์หรือบริการของบริษัทร่วมและบริษัทย่อย

  จัดแบ่งได้ 3 ประเภท ได้แก่

  - การผลิตวัสดุโฆษณาทางสิ่งพิมพ์

  - การผลิตภาพยนตร์โฆษณาทางโทรทัศน์

  - การผลิตสปอตโฆษณาทางวิทยุ

  1. การผลิตวัสดุโฆษณาทางสิ่งพิมพ์

  การโฆษณาทางสิ่งพิมพ์มีหลายประเภท เช่น การโฆษณาในทางหนังสือพิมพ์ นิตยสาร วารสาร
  แผ่นพับใบปลิวตลอดจนป้ายโฆษณาต่าง ๆ ไม่ว่าจะติดตั้งภายใน หรือ ภายนอกอาคาร
  หรือป้ายโฆษณากลางแจ้งขนาดใหญ่ ป้ายโฆษณาในหรือข้างรถโดยสารประจำทาง หรือรถไฟฟ้า
  ในรถไฟ ในที่พักผู้โดยสาร ในสนามบิน ฯลฯ เป็นต้น

  วิธีการผลิตวัสดุโฆษณาทางสิ่งพิมพ์แต่ละประเภท มีเทคนิคในการผลิตแตกต่างกันออกไป เช่น
  การผลิตวัสดุโฆษณาทางหน้าหนังสือพิมพ์จะต้องมีความรู้ความเข้าใจเทคโนโลยีการพิมพ์
  แต่กระบวนการผลิตโดยทั่วไปแล้วจะประกอบด้วยขั้นตอนดังนี้ เริ่มจากการคิดค้นออกแบบโฆษณา
  ไม่ว่าจะเป็นภาพ หรือข้อความที่จะใช้โฆษณา
  โดยใช้เทคโนโลยีทางด้านคอมพิวเตอร์กราฟฟิกช่วยในการจัดทำ ซึ่งขั้นตอนนี้ก็คือการจัดทำ
  เลย์เอ้าท์หรืออาร์ตเวิร์ค เพื่อเสนองานให้ลูกค้า พร้อมทั้งเสนอวิธีการนำเสนอโฆษณานั้น ๆ
  เมื่องานเป็นที่พอใจของลูกค้าก็จะดำเนินการผลิต
  โดยการจัดทำอาร์ตเวิร์คให้เป็นวัสดุโฆษณาสิ่งพิมพ์ประเภทต่าง ๆ
  ซึ่งการผลิตนี้จะต้องใช้เทคโนโลยีทางคอมพิวเตอร์ รวมทั้งเทคนิคพิเศษต่าง ๆ
  เข้ามาช่วยในการผลิต

  การใช้เทคโนโลยีเหล่านี้จะต้องประกอบด้วยบุคลากรที่มีความรู้ความสามารถตลอดจนต้องมีการพัฒนาทั้งบุคลากรและอุปกรณ์ต่าง
  ๆ อย่างต่อเนื่อง
  นอกจากนี้การผลิตวัสดุโฆษณาทางสิ่งพิมพ์แต่ละประเภทจะต้องคำนึงถึงงบประมาณที่จะต้องใช้ในการผลิตและระยะเวลาในการผลิตด้วย

  ปัญหาที่จะเกิดขึ้นกับการผลิตวัสดุโฆษณาทางสิ่งพิมพ์ คือ
  ความรู้ความสามารถของบุคลากรในแต่ละส่วนงาน กล่าวคือ
  จะต้องมีความรู้ทางด้านเทคโนโลยีคอมพิวเตอร์กราฟฟิกและเทคนิคพิเศษต่าง ๆ
  รวมทั้งสามารถแก้ปัญหาที่จะเกิดขึ้นได้อย่างมีประสิทธิภาพโดยไม่กระทบกับงบประมาณและเวลาในการผลิต

  2. การผลิตภาพยนตร์โฆษณาทางโทรทัศน์

  ภาพยนตร์โฆษณาทางโทรทัศน์แม้จะมีระยะเวลาการโฆษณาสั้น ๆ เพียง 1 นาที, 30 วินาทีหรือ
  15 วินาที แต่กระบวนการผลิตมีหลายขั้นตอน และใช้ระยะเวลาการทำงานอย่างน้อย 1 เดือน
  โดยมีการประสานงานกันเป็นทีมระหว่างฝ่ายสร้างสรรค์ (Creative) และฝ่ายผลิต
  (Production) ซึ่งผู้ร่วมงานทุกคนจะต้องมีความละเอียดอ่อน และเข้าใจเนื้อหาของงานนั้น ๆ
  อย่างลึกซึ้ง ก่อนที่จะลงมือทำงานเพราะหากเกิดข้อผิดพลาดขึ้นหมายถึง
  ค่าใช้จ่ายของบริษัทจะต้องสูญเสียไป

  ขั้นตอนในการผลิตภาพยนตร์โฆษณามีดังนี้

  1. การทำสรุปเค้าโครงเรื่องภาพยนตร์โฆษณา (Storyboard)
  คือการสรุปและทำความเข้าใจในเนื้อเรื่องของภาพยนตร์โฆษณาที่จะถ่ายทำอย่างละเอียดทั้งภาพและเสียงระหว่างผู้ร่วมงานทุกคน

  2. การเตรียมงานการผลิตภายในบริษัท (Internal Pre-Production) คือ
  การเตรียมงานก่อนการถ่ายทำได้แก่ การเลือกตัวแสดง, สถานที่ถ่ายทำ, สิ่งของประกอบฉาก,
  เสื้อผ้า ฯลฯ ซึ่งขั้นนี้เป็นการเตรียมงานภายในบริษัทโฆษณาก่อนนำเสนอลูกค้า

  3. การเสนอแผนการผลิตให้ลูกค้าพิจารณา (Pre-Production)
  คือการนำงานทั้งหมดที่เตรียมไว้ก่อนการถ่ายทำมาเสนอแก่ลูกค้าในรายละเอียด
  เพื่อให้ลูกค้าได้รับทราบและหากมีบางสิ่งที่ลูกค้าไม่เห็นด้วย บริษัทโฆษณาจะต้องแก้ไข
  จนกว่าจะตกลงกันได้ในรายละเอียดทั้งหมด

  4. การถ่ายทำภาพยนตร์โฆษณา (Shooting)
  คือการถ่ายทำภาพยนตร์โฆษณาในรายละเอียดทั้งหมด ตามที่ลูกค้าตกลงแล้ว

  5. การผลิตขั้นสุดท้าย (Post Production)
  คือการนำชิ้นงานที่ได้ถ่ายทำไว้แล้วมาตัดต่อให้เป็นเนื้อเรื่อง, ใส่เทคนิคต่าง ๆ, ใส่เสียง
  เพื่อให้เป็นภาพยนตร์โฆษณาที่สมบูรณ์ พร้อมที่จะออกอากาศโฆษณา

  การผลิตภาพยนตร์โฆษณาทั้ง 5 ขั้นตอนนี้
  บริษัทโฆษณาจะต้องดูแลทั้งหมดโดยได้รับความเห็นชอบจากลูกค้าในทุกขั้นตอน

  ปัญหาและอุปสรรคในกระบวนการผลิตภาพยนตร์โฆษณา คือรายละเอียดของงาน
  และการควบคุมงบประมาณเพราะระยะเวลาของภาพยนตร์โฆษณาทางโทรทัศน์นั้น
  โดยทั่วไปจะอยู่ระหว่าง 30 วินาทีถึง 1 นาที แต่จะต้องผลิตภาพยนตร์ให้ได้ตามแผนงานที่วางไว้
  และใช้ระยะเวลาในการทำงานนานรวมทั้งงบประมาณในการผลิตค่อนข้างสูง
  บริษัทจึงต้องใช้บุคลากรที่มีความสามารถทางด้านนี้โดยเฉพาะ
  เพื่อคัดเลือกบริษัทผู้ผลิตภาพยนตร์โฆษณา
  ควบคุมการผลิตทุกขั้นตอนไม่ให้ผิดพลาดรวมทั้งควบคุมงบประมาณและระยะเวลาในการผลิตให้เป็นไปตามแผนงานที่วางไว้

  3. การผลิตสปอตโฆษณาทางวิทยุ

  ขั้นตอนการผลิตสปอตโฆษณาทางวิทยุ แม้จะไม่ซับซ้อนเท่ากับการผลิตภาพยนตร์โฆษณาทางโทรทัศน์
  แต่ก็ต้องใช้บุคลากรที่มีความเชี่ยวชาญทางด้านเสียงโดยเฉพาะ คือเจ้าหน้าที่ควบคุมการผลิตเสียง
  (Sound Producer)

  สำหรับขั้นตอนการผลิตสปอตโฆษณาทางวิทยุจะมีดังนี้

  1. การสรุปบทโฆษณา (Brief Script) คือ
  การสรุปเนื้อหาและถ้อยคำโฆษณาระหว่างฝ่ายสร้างสรรค์และฝ่ายผลิตเสียง
  พร้อมทั้งเลือกเสียงของโฆษกที่จะกล่าวคำโฆษณา

  2. การบันทึกเสียง (Sound Recording) คือ การอัดเสียงโฆษณาและเสียงประกอบต่าง ๆ

  3. การตัดต่อและเรียบเรียงเสียง (Sound Mixing)
  คือการนำเสียงทั้งหมดมาตัดต่อและเรียบเรียงตามเนื้อหาที่ได้สรุปไว้แล้ว
  ปัญหาและอุปสรรคในการผลิตสปอตโฆษณาทางวิทยุ คือ เจ้าหน้าที่ควบคุมการผลิต
  จะต้องมีความชำนาญพิเศษทางด้านเสียงในการคัดเลือกเสียงของโฆษกให้เป็นไปตามบทสรุปของโฆษณา

1.  งานที่ยังไม่ได้ส่งมอบ

  ไม่มี